CVČ – CENTRUM VOĽNÉHO ČASU 2023

CVČ ako voľnočasové zariadenie organizuje predovšetkým podujatia pre deti a mládež, podujatia pre rodiny s deťmi a je spoluorganizátorom rôznych celomestských podujatí organizovaných aj inými organizáciami.

JANUÁR

*Šaliansky* Maťko - Okresné kolo postupovej súťaže v prednese slovenskej povesti pre žiakov ZŠ, ktoré sa konalo v priestoroch CVČ. Odborná porota rozhodla, ktorí žiaci postúpia do krajského kola.. Centrum voľného času zabezpečilo okrem samotného organizovania tohto kola v jeho priestoroch aj potrebnú komunikáciu a agendu okolo súťaže v rozsahu, aký si okresné kolo vyžadovalo.

*Zimná hádanka* – interaktívna hra podporujúca logiku a myslenie ako odmena za polročné vysvedčenie. Hra prebiehala počas mesiaca január v Zámockom parku,

FEBRUÁR

Šiškiáda športové hravé sobotné popoludnie pre deti za sladkú fašiangovú odmenu

*Jarný prímestský tábor* zážitkový tábor počas jarných prázdnin

MAREC

*Knižná šifra* pri príležitosti marca – mesiaca knihy prebiehala hravá súťaž s hádaním názvu kníh

*Vítanie jari* už tradičné podujatie, pripomínajúce deťom pôvodné tradície a vzťah k prírode. Popoludnie plné hier, spevu a lúčenie sa so zimou pri vynášaní Moreny

*„Pripraviť sa pozor štart „* veselé športové popoludnie pre deti a ich rodičov v prírode v Zámockom parku

*Jarné rozprávkové kino* premietanie autorských rozprávok pre deti v herni v priestoroch CVČ. Súčasťou podujatia boli aj detské tvorivé dielne

*Čajovňa s burzou kníh* Na burze si mohol každý prísť na svoje, deti aj dospelý. Burza bola napojená na slávnostné otvorenie n SWAP kaviarne a čajovničky. ZA SWAP vecí, potrebných na krúžky, balené sladkosti, drogériu slúžiacu CVČ,… ste získali chutnú limonádu, kávu alebo čaj, prípadne keramický výrobok CVČ.

APRÍL

*Vajičkiáda* jarné hry a súťaže pre deti , zámerom ktorých bolo priblížiť veľkonočné sviatky a príchod nového ročného obdobia zábavnou a hravou formou

*Prázdninová klubovňa* celodenná klubovňa pre deti zamestnaných rodičov počas veľkonočných prázdnin

*Ekohrádky* projekt zameraný na ochranu životného prostredia, spojený s informačným materiálom a tvorivých víkendových dielní pod názvom Recyveci, na ktorých sa tvorilo z odpadových materiálov a tým sa zvyšovalo povedomie obyvateľov, že veci sa niekedy dajú znovu použiť a znížiť tým množstvo odpadu.

*Deň Zeme* – tvorivé dielne s ekologickým zameraním

MÁJ

*Prvomájový piknik v parku* Centrum voľného času Pezinok zorganizovalo pre verejnosť v exteriéri parku dňa 01.05.2023 príjemné podujatie. Podujatie sa konalo po prvýkrát namiesto Festivalu slovanských tradícií. Podujatie sa konalo v Zámockým parkom, kde boli pre okoloidúcich pripravené rôzne zákutia s tematikou Máj – lásky čas (Ulička lásky, interaktívna hra, fotostena, Zoznamka/Vyznania lásky, tvorivá dielňa, pikniková lúka v tvare srdca). Jednotlivé stanovištia boli znázornené na Mape pikniku pri vstupnej bráne. Pohodovú atmosféru dotvorili koncerty husľového virtuóza Marca Rajta a kapely Prešporok, či symbolické detské zdobenie stromu v parku farebnými látkami a vencami

*Beh mesta Pezinok* - Športové podujatie, ktoré CVČ organizuje každoročne v zámockom parku spolu s TJ Sokol Pezinok. Beh sa konal pre širokú verejnosť, od najmladších kategórií od 3 rokov až po veteránov. Toto podujatie podporilo športového ducha, hru fair play, pocit spolupatričnosti.

*Deň matiek* - Podujatie pre mamičky k ich sviatku. Deti, ktoré navštevujú krúžky v Centre voľného času predviedli, čo sa naučili. Okrem vystúpenia prebiehali aj tvorivé dielničky.

*MDD* CVČ pre deti v rámci tohto podujatia pripravilo zábavné stanovištia Zámockom parku na tému Vesmírne dobrodružstvá, na ktorých deti plnili rôzne, či už športové, vedomostné alebo vtipné úlohy. Vesmírny program dotváralo divadelné vystúpenie divadielka Dunajka – ,,Planéta Špindírovci

JÚN

*Tvorivé dielne* a predstavenie činnosti detí na keramických krúžkoch počas Keramických trhov. Centrum voľného času priložilo ruku k dielu a prinieslo predaj výrobkov z keramických krúžkov a umeleckú dielničku pre deti. Na tvorivú dielňu pre deti boli dopredu nachystané magnetky, prívesky, sošky už z vypálenej hliny, ktoré si detičky mohli podľa ich vlastného výberu vyfarbiť a odniesť so sebov domov.

*Svätojánske hry* Centrum voľného času zastrešilo svätojánske hry, tvorivú dielňu a kapelu Jamadán. Hry spočívali v tradičnom hádzaní vencov, preskakovaní cez oheň a čerešničkou na torte bola nočná hra, hľadanie pokladu. Detičky po tme pátrali po úlohách, ktoré museli rozlúštiť a na konci sa dočkali riešenia a žiarivého drahokamu. Počas podujatia sme varili čarovný nápoj a viedli tvorivú dielňu na výrobky z kože a tvorbu náramkov.

JÚL

*Letné prímestské tábory* V lete 2023 Centrum voľného času v Pezinku usporiadalo celkovo 7 týždenných denných táborov na rôzne témy: ,,spoznávanie hradov a odhalenie tajomstiev“, ,,kreatívne tvorenie“, ,,cestovanie a spoznávanie“, ,,IT svet“, ,,športové aktivity“, ,,turistické zážitky“ a ďalšie. Tábory boli obsadené kapacitou 25 detí, vo veku od 7 do 14 rokov, ktoré strávili časť leta zábavným, tvorivým aj pátracím spôsobom.  Cieľom táborov  usporiadaných CVČ Pezinok je poskytnúť deťom a mládeži príjemný čas v kolektíve, rozvoj sociálnych a kreatívnych zručností a prebudenie záujmu po rôznych činnostiach.

*Tančiareň* V rámci LatinoParty Pezinok sme organizovali relax zónu pre deti a dospelých a ponúkali osviežujúcu ponuku ľadových čajov, limonád. Detičky mohli využiť tvorivú ponuku. Hlavnou základňou relax zóny bol magický altánok so závesami a hŕba vankúšov, tulivakov a podsedákov.

AUGUST

*Keramické dielne počas dožínkových slávností v Grinave*

*Letné prímestské tábory*

*Eugenove pesničky pre veselé detičky* Úlohou detí počas tejto interaktívnej hry, ktorá prebiehala celý mesiac bolo hľadať ilustrácie obrázkov piesní E. Suchoňa po Zámockom parku v Pezinku. Pri každej ilustrácii bude priradený QR kód, ktorý po načítaní spustí detskú ľudovú pieseň, zhudobnenú skladateľom E. Suchoňom. Hra vznikla pri príležitosti uctenia si pamiatky jedného z najznámejších hudobných skladateľov E. Suchoňa, ktorý sa narodil v meste Pezinok, kde začal tvoriť svoju hudbu. Tento rok je 30. výročie úmrtia tejto významnej osobnosti a hra slúži ako poklona ku genialite tohto hudobného skladateľa.

*Detské hry počas podujatia Wanando* Wannado ako festival športu sa predstavil v sobotu v Pezinku na Radničnom námestí ako súčasť JOJKA S VAMI tour 2023.Podujatie sa nieslo v duchu športových klubov a zaujímavostí o Pezinku. Centrum voľného času pre podujatie vytvorilo EKO-projekt RecyVeci pre zábavu, ktoré mohli návštevníci podujatia využívať počas celej doby trvania podujatia.

RecyVeci je projekt, ktorý myslí na Zem a prináša niečo využiteľné pre spoločnosť. Vytvorilo sa viacero spoločenských hier zo starého materiálu určeného na likvidáciu. Zrecyklovali sme drevené dosky na domino, podpivníky na scrabble, staré linoleum vytvorilo hadí skákajúci koberec, látkové odrezky tvorili hru s drakom a zreparované stoly určené na vyhodenie sa stali hracími plochami pre šach, dámu a človeče. Ekoprojekt slúžil ako sprievodný program podujatia pre najmenších.

SEPTEMBER

*Výtvarná súťaž na tému Vinobranie*

*Cesta vínnej mušky* Pre najmenších návštevníkov Vinobrania Pezinok 2023, sme v spolupráci s mestom Pezinok pripravili interaktívnu hru v areáli Zámockého parku a predparčia. Deti sa môžu tešiť v piatok od 17:00 do 19:00 a v sobotu od 15:00 do 19:00 na hľadanie indícii pre skladanie príbehu o celoročnej činnosti vinára, tvorivé dielničky či výtvarný workshop na tému Víno, hrozno, vinohrady alebo na vytvorenie si vlastnej pohľadnice z Vinobrania.Program bol vodný pre deti a mládež.

OKTÓBER

*Kulinárium* Centrum voľného času sa k tomu aj tento raz pridalo k malokarpatskému podujatiu Jablkové hodovanie . Účastníci mohli ochutnať slané recepty z jabĺk formou komunitného hodovania.

*Poklad jesenných škriatkov –* program pre rodiny s deťmi enviromentálneho charakteru, počas ktorého deti lepšie spoznávajú prírodu a jej cykly prostredníctvom hier a tvorivých aktivít Podujatie sa stáva tradičným jesenným podujatím a stretlo sa veľkým záujmom.

*Záhada kryštáľovej lebky* – jesenná prázdninová klubovňa

*Noc na Zámku –* nočná hra pre deti v Zámku Šimák

NOVEMBER

*Uspávanie chrobáčikov* - Akcia pre rodičov s deťmi, ktorá sa teší mimoriadnej obľube. Deti každoročne symbolicky uložia chrobáčikov na zimný spánok, zaspievajú im uspávanku počas večernej prechádzky po chodníkoch Zámockého parku osvetlenom lampášikmi. Program je interaktívny, deti plnia rôzne jednoduché úlohy spojené s tematikou, má neustále vzrastajúci počet účastníkov

*Jesenný stôl spoločenských hier -* stolové hry pre mládež v priestoroch čajovne CVČ

*Darčekovanie* Vianočné tvorivé dielne, na ktorých sa vyrábali adventné vence a drobné darčeky*.*

DECEMBER

*Mikuláš v meste* Mestský sprievod Mikuláša mohli deti oživiť lampášikmi vyrobenými počas vianočných dielni v CVČ

*Punčíáda* Okrem chutných nápojov a krásnych detských výrobkov na vás čaká Vianočná Škriatkovská hra pre deti a zdobenie perníčkov.

*Vianočný jarmok + Kulinárium II* Komunitné podujatie s predvianočnými receptami, zdobením perníčkov a divadlom Dunajka as veselým predstavením o Perníkovej strige Fige:)

Okrem toho:

Počas školského roku bolo usporiadaných aj množstvo podujatí pre školské družiny a náučných vzdelávacích programov pre základné a materské školy:

*Interaktívna výstavy a tvorivé dielne pre MŠ a ŠKD*

*ŠKD – vzdelávacie a športové programy*

*výtvarne súťaže pre školy a škôlky*

*postupové okresné súťaže*